stanford-oval/wikipedia huggingface dataset:
אוטוסטראוגרמה
היסטוריה

בשנת 1792 צ'ארלס וולס תיאר את מיזוג התמונות משתי העיניים לתמונה תפיסתית אחת, הנתפסת כממוקמת באמצע הדרך בין שתי העיניים הפיזיות.
בשנת 1838 תכנן צ'ארלס ויטסטון את אחת הגרסאות הראשונות של הסטריאוסקופ – מכשיר לצפייה בשתי תמונות המציגות שני דימויים כמעט זהים המוצבים זה לצד זה. פיצול הראיה נעשה על ידי מראות. פעולת המכשיר מבוססת על ההבנה שכאשר העיניים מביטות באובייקט מזוויות מעט שונות, נוצרת חווית צפייה תלת־ממדית. מחקרו של ויטסטון התבסס על עיקרון זה והוביל ליצירת הסטריאוסקופ, שחווית השימוש בו מעניקה אשליה של צפייה בתמונות תלת־ממדיות בעלות עומק. הפופולריות של הסטריאוסקופ צברה תאוצה במחצית השנייה של המאה ה-19, ושמשה בין היתר בתערוכות גדולות שבהן הוצבו מכשירי צפייה סטריאוסקופים.
בשנת 1844 גילה דייוויד ברוסטר את "אפקט הטפט" (Wallpaper effect). הוא הבחין שכאשר הוא בוהה בדוגמאות חוזרות ונשנות בטפטים תוך כדי שינוי במיקוד הראיה, הוא יכול היה לראות את הדוגמאות מאחורי הקיר או לפני הקיר עליו מודבק הטפט. זהו הבסיס של אוטוסטריאוגרמות בסגנון טפט (Wallpaper Autosterogram).
בשנים 1849-1850 שכלל דייוויד ברוסטר את הסטריאוסקופ הגדול ומסורבל של ויטסטון ובנה סטריאוסקופ קטן ונייד מבוסס על עדשות.
בשנת 1939 פרסם בוריס קומפנייסקי (Boris Kompaneysky) את הסטריאוגרמה הראשונה, בעלת נקודות אקראי (Random dot), המכילה תמונה מצוירת ביד של פניה של ונוס שנועדה לצפייה בסטריאוסקופ.
בשנת 1959, יצר בלה ז'ולס (אנ'), על ידי תכנת מחשב, סטריאוגרמות נקודות אקראיות שכללו זוגות של דפוסי נקודות אקראיים שהיו זהים למעט הבדלים קלים במיקום האופקי של תת-קבוצה מסוימת. כאשר התבניות הללו נצפו - אחת לכל עין - באמצעות סטריאוסקופ, ניתן היה לראות בהן תבנית תלת־ממדית.
בשנת 1962 בלה ז'ולס וג'ואן מילר פיתחו אלגוריתם איטרטיבי לקידוד בו-זמני של שני משטחים בלתי תלויים בסטריאוגרמה של תמונה כפולה.
בשנת 1979, המציא כריסטופר טיילר (אנ'), תלמידו לשעבר של בלה ז'ולס, את האוטוסטריאוגרמה, היוצרת את אותו אפקט באמצעות תמונה אחת במקום שתיים ומאפשר לראות תמונה תלת־ממדית ללא שימוש בסטריאוסקופ.
בשנת 1991, המתכנת טום באצ'י (Tom Baccei) והאמנית צ'רי סמית (Cheri Smith) יצרו את האוטוסטריאוגרמות הצבעוניות הראשונות של נקודות אקראיות.
בשנת 1993 פורסם הספר הראשון של סדרת עין הקסם (Magic Eye): "דרך חדשה להסתכל על העולם" מאת טום באצ'י, צ'רי סמית' ובוב סליצקי.
הערות שוליים

↑  Dr Brian Ang, Autostereograms & 3D Images, Vision and eye health, ‏12 בינואר 2024
↑  Dr. Christopher Tyler, Autostereogram, Scholarpedia, ‏3 באפריל 2014
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
סטראוסקופ מראות של ויטסטון
סטראוסקופ עדשות של ברוסטר
אולטרמיקרוסקופ

אולטרמיקרוסקופ הוא מתקן להארת עצמים קטנים ביותר, כמו חלקיקי קולואיד, טיפות ערפל או חלקיקי עשן. החלקיקים מוחזקים כתרחיף בתמיסה או גז בתוך כלי, כאשר מאחוריהם רקע שחור. העצמים מוארים על ידי קרן אור מתכנסת, הנכנסת מצד אחד, ומתמקדת בשדה הראייה - תופעת "קונוס טינדל" המוכרת בניסויי פיזור אור. בסידור זה, עצמים קטנים מדי כדי ליצור תמונות במיקרוסקופ יוצרים תבנית טבעות עקיפה, והחלקיקים נראים כנקודות בהירות על הרקע הכהה. השיטה מאפשרת רק את גילוי החלקיקים, ולא מספקת מידע של ממש אודות המבנה שלהם. ניתן לגלות חלקיקים קטנים עד כדי 10 ננומטר בשיטה זו.
אולטרמיקרוסקופים שימשו בניסוי הטיפה של מיליקן למדידת מטען האלקטרון, ולחקר תופעות כמו תנועה בראונית ובחינת עקבות יינון בתא ערפל.
האולטרמיקרוסקופ הומצא על ידי הכימאי האוסטרו-הונגרי ריכרד אדולף ז'יגמונדי (יחד עם היינריך זיידנטופף) ב-1903, במטרה לבחון את פיזור האור מחלקיקים בקולואידים.
אוסף הגולגולות היהודי

אוסף הגולגולות היהודי היה ניסיון של הנאצים ליצור תצוגה אנתרופולוגית של גולגולות ושלדים במטרה לבסס "מדעית" את תורת הגזע, להציג את הנחיתות הגזעית של "הגזע היהודי" ולהדגיש את מעמדם של היהודים כאונטרמנשן ("תת-אדם"), בניגוד לגזע הגרמני, העל-אוברמנשן הארי ("על-אדם"). האוסף היה אמור להיות מאוכסן במכון האנטומי באוניברסיטת הרייך בשטרסבורג באזור אלזס.
האוסף אושר על ידי רייכספיהרר האס אס היינריך הימלר, ועוצב על ידי אוגוסט הירט, רודולף ברנדט ווולפרם סיברס, המנהל הכללי של האננארבה.
עבודת המחקר של הנס-יואכים לאנג (אנ') שפורסמה ב-2004 חשפה את זהותם וההיסטוריה המשפחתית של כל הקורבנות של הפרויקט הזה, בהתבסס על גילוי מספרי האסירים שנמצאו במחנה הריכוז נאצוויילר-שטרוטהוף בתיעוד של אלה שחוסנו נגד טיפוס באושוויץ. רשימת השמות הוצבה על אנדרטה בבית העלמין שבו נקברו כולם, במתקן ששימש לרציחתם, ובמכון האנטומי שבו נמצאו הגופות ב-1944.
תכנון

הפרויקט תוכנן על ידי אוגוסט הירט. ה"דגימות" באוסף היו קומיסרים יהודים בצבא האדום שנלכדו בחזית המזרחית על ידי הוורמאכט. 86 האנשים שנבחרו בסופו של דבר לאוסף התקבלו מתוך מאגר של 115 אסירים יהודים במחנה הריכוז אושוויץ בפולין. הם נבחרו בגלל המאפיינים הגזעיים הסטריאוטיפיים שלהם. ההכנות הראשוניות בוצעו על ידי ה-SS-האופטשטורמפיהרר ברונו בגר (אנ') והנס פליישהאקר (אנ'), שהגיעו לאושוויץ במחצית הראשונה של 1943 וסיימו את עבודת ההכנה ב-15 ביוני 1943.
עקב מגפת טיפוס באושוויץ, המועמדים שנבחרו לאוסף השלדים הועברו להסגר על מנת למנוע מחלות והרס ערכם האנטומי. מדידות פיזיות נלקחו מקבוצת האנשים שנבחרה. קטע ממכתב שכתב וולפרם סיברס ביוני 1943 מדווח על ההכנות ומגפת הטיפוס: "בסך הכל נבחרו 115 איש, 79 יהודים, 30 יהודיות, 2 פולנים ו-4 אסייתים. נכון לעכשיו האסירים הללו מופרדים לפי מין והם בהסגר בשני בנייני בית החולים של אושוויץ". בפברואר 1942, וולפרם סיברס הגיש להימלר, באמצעות רודולף ברנדט דו"ח שממנו הוקרא במשפט הרופאים בנירנברג על ידי הגנרל טלפורד טיילור (אנ'), היועץ המשפטי הראשי של התביעה בנירנברג:
לרשותנו עומד אוסף כמעט שלם של גולגולות מכל הגזעים והעמים. אולם רק מעט מאוד דגימות של גולגולות מהגזע היהודי זמינות וכתוצאה מכך אי אפשר להגיע למסקנות מדויקות מבדיקתן. המלחמה במזרח נותנת לנו הזדמנות להתגבר על המחסור על ידי לקיחת גולגולותיהם של יהודים-בולשביקים קומיסרים, המייצגים את אב הטיפוס של תת-האדם הדוחה אך האופייני, יש לנו כעת הזדמנות להשיג תוכן מדעי מוחשי.
השיטה המעשית הטובה ביותר להשגת ואיסוף חומר גולגולת זה יכולה להתבצע על ידי הנחיית הוורמאכט להסגיר בחיים את כל הקומיסרים היהודים-בולשביקים שנתפסו למשטרת השדה. הם בתורם אמורים לקבל הנחיות מיוחדות להודיע למשרד מסוים במרווחי זמן קבועים על מספרם ומקום המעצר של היהודים השבויים הללו ולתת להם טיפול מיוחד עד להגעת נציג מיוחד שיהיה אחראי על אבטחת ה"חומר". הוא יבצע סדרת צילומים, מדידות אנתרופולוגיות, ועליו לקבוע, ככל שניתן, את הרקע, תאריך הלידה, וכן נתונים אישיים אחרים של האסיר. לאחר מותו של היהודי, שאסור לפגוע בראשו במהלך רציחתו, יפריד הנציג את הראש מהגוף ויעביר אותו אל נקודת היעד בקופסת פח אטומה בחותם הרמטי המיוצר במיוחד למטרה זו ומלא בנוזל משמר.
לאחר ההגעה למעבדה, ניתן להתקדם בבדיקות השוואה ומחקר אנטומי על הגולגולת, כמו גם קביעת החברות בגזע של מאפיינים פתולוגיים של צורת הגולגולת, צורתו וגודלו של המוח וכו'. הבסיס של מחקרים אלו יהיו התמונות, המדידות ונתונים אחרים שיסופקו על הראש, ובדיקות הגולגולת עצמה.
הכנת הגופות

בסופו של דבר, 87 מהאסירים נשלחו למחנה הריכוז נאצוויילר-שטרוטהוף. אנשים אלו הוחזקו כשבועיים בבלוק 13 של המחנה כדי שיוכלו לאכול טוב במטרה לשפר את המראה שלהם עבור הגבס הרצוי של גופותיהם. רציחתם של 86 מהאסירים הללו בוצעה בתא גזים מאולתר בנאצוויילר-סטרוטהוף וגופותיהם נשלחו לשטרסבורג - 57 גברים ו-29 נשים. הרצח התרחש ב-11, 13, 17 ו-19 באוגוסט, בניצוחו של המפקד יוזף קרמר, שהנחה את הקורבנות להתפשט, הניח את הרעל באוורור וצפה באנשים נופלים מתים. קורבן אחד נורה כשנלחם כדי להימנע ממוות ולכן לא היה חלק מהאוסף. יוזף קרמר, מפקד בפועל של מחנה הריכוז נצוויילר-סטרוטהוף (שהפך לקומנדנט באושוויץ ולמפקד האחרון של ברגן בלזן), ביצע באופן אישי את רציחתם בגז של הקורבנות, לפי עדותו במשפטו לאחר המלחמה. על פי ההערכות, שלושה גברים מתו בטרנספורט מאושוויץ לנאצוויילר-סטרוטהוף.
לאחר מכן בוצעו יציקות אנטומיות של הגופות. עם התקרבותן של בעלות הברית ב-1944, עלה חשש מהאפשרות שניתן לגלות את הגופות. בספטמבר 1944, סיברס מסר לברנדט: "ניתן לנקות את האוסף ולהפוך אותו לבלתי ניתן לזיהוי. עם זאת, משמעות הדבר היא שכל העבודה נעשתה לחינם - לפחות חלקית - וכי האוסף הייחודי הזה יאבד למדע, מכיוון שאי אפשר יהיה לעשות יציקות גבס לאחר מכן."
חלק מהעבודות נעשו במכון האנטומי, אך הפרויקט לא הושלם. יציקות הגופה לא נעשו, והגופות לא הוצאו כשלדים. כשהגיעו בעלות הברית, הם מצאו את הגופות, חלקן שלמות וחלקן לא, שנשמרו על ידי פורמלין.
אחרי מלחמת העולם השנייה

ברנדט וסייברס הואשמו, נשפטו והורשעו במשפט הרופאים בנירנברג, ושניהם נתלו בכלא לנדסברג ב-2 ביוני 1948. יוסף קרמר הורשע בפשעי מלחמה ונתלה בכלא המלין (אנ') על ידי התליין הבריטי אלברט פיירפוינט ב-13 בדצמבר 1945. אוגוסט הירט, שהגה את הפרויקט, נידון למוות שלא בפניו במשפט פשעי המלחמה הצבאיים במץ ב-23 בדצמבר 1953. לא היה ידוע אז כי הירט ירה בעצמו בראשו ב-2 ביוני 1945, בזמן שהסתתר ביער השחור.
בשנת 1974 הורשע ברונו בגר על ידי בית משפט במערב גרמניה כמסייע ל-86 רציחות בגין תפקידו בהשגת קורבנות אוסף הגולגולות היהודי. הוא נידון לשלוש שנות מאסר, עונש המינימום, אך לא ריצה זמן מאסר, שכן עונשו הופחת מאוחר יותר לשלוש שנות מאסר על תנאי. לטענת משפחתו, בגר מת ב-12 באוקטובר 2009.
במשך שנים רבות זוהה רק קורבן בודד באמצעות מאמציהם של סרז' וביטה קלרספלד: מנחם טאפל (אסיר מס' 107969), יהודי יליד פולין שחי בברלין. בשנת 2003, הנס-יואכים לאנג, פרופסור גרמני מאוניברסיטת טובינגן, הצליח לזהות את כל הקורבנות על ידי השוואה בין רשימת מספרי האסירים של 86 הגופות באוניברסיטת הרייך בשטרסבורג, שתועדה בחשאי על ידי עוזרו הצרפתי של הירט הנריפייר, עם רשימה של מספרי אסירים שחוסנו באושוויץ. השמות והמידע הביוגרפי של הקורבנות פורסמו בספר "Die Namen der Nummern".
לאנג מספר בפירוט כיצד קבע את זהותם של 86 הקורבנות. ארבעים ושישה מהאנשים הללו היו במקור מסלוניקי. השאר הגיעו משמונה מדינות באירופה: אוסטריה, הולנד, צרפת, גרמניה, יוון, נורווגיה, בלגיה ופולין.
בשנת 1951, שרידי 86 הקורבנות נקברו מחדש במקום אחד בבית הקברות היהודי קרוננבורג-שטרסבורג. ב-11 בדצמבר 2005 הונחו בבית העלמין אבני זיכרון שעליהם חרוטים שמות 86 הנספים. האחד נמצא במקום קבר האחים, השני על קיר בית הקברות. לוח נוסף לכבוד הקורבנות הוצב מחוץ למכון האנטומיה בבית החולים האוניברסיטאי בשטרסבורג. ב-9 ביולי 2015, הרופא הצרפתי רפאל טולדנו גילה במוזיאון של המכון לרפואה משפטית בשטרסבורג מספר דגימות רקמה שהוחבאו, השייכות ככל הנראה למנחם טאפל. שרידים אחרונים אלו נקברו בבית הקברות היהודי בקרוננבורג ב-6 בספטמבר 2015.
ראו גם

ניסויים בבני אדם על ידי הנאצים
אגודת מקס פלאנק
הערות שוליים

↑  Bazelon, Emily (6 בנובמבר 2013). "The Nazi Anatomists: How the corpses of Hitler's victims are still haunting modern science". Slate.com. נבדק ב-4 באפריל 2016. {{cite web}}:  (עזרה)
1 2  Lang, Hans-Joachim (19 באוגוסט 2004). "Skelette für Straßburg Eines der grausigsten Wissenschaftsverbrechen des "Dritten Reiches" ist endlich aufgeklärt" [Skeletons for Strasbourg: One of the most gruesome crimes of science in the "Third Reich" is finally cleared]. Die Zeit (בגרמנית). נבדק ב-3 באפריל 2016. {{cite web}}:  (עזרה)
↑  "NS-Verbrechen - Die Spur der Skelette" [Nazi crimes - The trail of the skeletons] (בגרמנית). Spiegel Online. 6 בינואר 2010. נבדק ב-9 באוקטובר 2012. {{cite web}}:  (עזרה)
↑  Lang, Hans-Joachim. "The Perpetrators – Bruno Beger". Die-namen-der-nummern. נבדק ב-10 במרץ 2010. {{cite web}}:  (עזרה)
↑  אחרי 70 שנה: נקברו שרידים של נרצחי שואה, באתר www.hidabroot.org
↑  Lang, Hans-Joachim. "[Victims of medical research at Natzweiler, from "Die Namen der Nummern: Eine Initiative zur Erinnerung an 86 jüdische Opfer eines Verbrechens von NS-Wissenschaftlern"] (ID: 20733)". US Holocaust Memorial Museum. נבדק ב-3 באפריל 2016. {{cite web}}:  (עזרה)
↑  Lang, Hans-Joachim. "The Names of the Numbers: In Memoriam of 86 Jewish People who Fell Victim to the Nazi Scientists". Tübingen, Germany. נבדק ב-4 באפריל 2016. {{cite web}}:  (עזרה)
↑  איתי גדסי, צרפת: שרידי יהודים מימי השואה עדיין ב'מכון הרפואי', באתר כל הזמן, ‏2015-07-20
↑  "Remains of Holocaust experiment victims found at French forensic institute". Washington Post. נבדק ב-2017-02-08.
↑  Lang, Hans-Joachim. "Chronicle - News, July 9 and September 6, 2015". The Names of the Numbers. Tübingen, Germany. נבדק ב-4 באפריל 2016. {{cite web}}:  (עזרה)
↑  Leeson, Rosanne; Landé, Peter. "Natzweiler Medical Experiments Natzweiler-Strutthof Camp A Small List with a Big Lesson". JewishGen. נבדק ב-23 במרץ 2016. {{cite web}}:  (עזרה)
תמונת מעצר של רודולף ברנדט, 1946
לוח זיכרון במכון לאנטומיה, אוניברסיטת שטרסבורג
לוח זיכרון עם שמות הקורבנות מחוץ לתא הגזים במחנה הריכוז נצוויילר-שטרוטהוף
אאודי RS6

| --- | --- |

הדור הרביעי
 מאפיינים כלליים
 יצרן:  אאודי
 שנות ייצור:  2002 - הווה
 הרכבה:  גרמניה גרמניה
 מודל קודם:  אאודי S6 פלוס
 חברת אם:  קבוצת פולקסווגן
 סיווג:  מכונית ספורט/מכונית משפחתית
 מרכב:  מרכב סדאן בעלת ארבע דלתות (דור ראשון ושני) מרכב סטיישן בעלת חמש דלתות (כל הדורות)
 פלטפורמה:  קבוצת פולקסווגן C
 מפרט טכני
 מנוע:  מנוע בנזין V10 או V8
 קשר:  אאודי A6
אאודי RS6 (בגרמנית: Audi RS6) היא מכונית ספורט במרכב סדאן וסטיישן, בעלת חמישה מקומות ישיבה, שמיוצרת על ידי אאודי ספורט חברת הבת של אאודי משנת 2002. היא הוצגה בתערוכת הרכב הבינלאומית של ז'נבה במרץ 2002, והגיעה לישראל ב-15 בספטמבר 2020. היא מהווה כגרסת הביצועים הגבוהים של אאודי A6.
דור ראשון (שם קוד C5)

הדור הראשון יוצר בין השנים יוני 2002 לספטמבר 2004. אחרי אאודי S6 פלוס ואאודי RS4, ה-RS6 הוא הרכב השלישי שמיוצר על ידי אאודי ספורט (לשעבר קוואטרו GmbH) ודגם האאודי הראשון עם מנוע V8 טורבו, עם הספק מרבי של 450 כ"ס, זה היה המנוע החזק ביותר של אאודי ספורט עד לחשיפת הדור השני ב-2008. זה היה הדגם הראשון של אאודי RS שנמכר בצפון אמריקה. הדור הראשון בתחילה שווק במרכב סטיישן הנקראת אוונט עם חמש דלתות ומרכב סדאן עם ארבע דלתות.
הדור הראשון כלל מנוע בנזין V8 צילינדרים בנפח 4.2 ליטר בי-טורבו (שני מגדשי טורבו) המספק 450 כ"ס בין 5,700 ל-6,400 סל"ד ומומנט מרבי של 57.1 קג"מ בין 1,950 ל-5,500 סל"ד. תיבת הילוכים אוטומטית בעלת חמישה הילוכים. נתון התאוצה מ-0 ל-100 קמ"ש אורך 4.9 שניות ומהירות מרבית של 250 קמ"ש. צריכת הדלק המשולבת עומדת על 6.8 ק"מ לליטר. פליטת הפחמן דו-חמצני עומדת על 350.0 גרם לק"מ.
דור ראשון (שם קוד C5) > אאודי RS6 C5 פלוס

בין אפריל לאוקטובר 2004 חשפה אאודי ספורט את הגרסה הסופית ל-RS6. זו כללה את אותו מנוע אך עם הספק מרבי שך 480 כ"ס במקום 450 כ"ס. זמן התאוצה ירד ל-4.7 שניות והמהירות עלתה ל-280 קמ"ש. היא שווקה במרכב סטיישן בלבד.
דור ראשון (שם קוד C5) > מידות

אורך הדור הראשון היה 4,852 מ"מ, רוחב הדור הראשון היה 1,850 מ"מ, גובה הדור הראשון היה בין 1,387 ל-1,426 מ"מ (סדאן) ובין 1,390 ל-1,430 מ"מ (סטיישן), משקל הדור הראשון עמד על 1,840 ק"ג (סדאן) ו-1,865 ק"ג (סטיישן), בסיס הגלגלים בדור הראשון היה 2,759 מ"מ.
דור שני (שם קוד C6)

הדור השני יוצר בין השנים דצמבר 2008 ל-2010. לאחר ארבע שנות הפסקה בייצור בספטמבר 2007 נחשף הדור השני בתערוכת הרכב פרנקפורט. הדור השני כלל כמה שינויי עיצוב בעיקר חיצונית ושדרוג האבזור והנוחות בפנים הרכב. באפריל 2008 הושקה גרסת האוונט (סטיישן) ובאוגוסט אותה שנה הושקה גרסת הסדאן.
הדור השני כלל מנוע בנזין V10 צילינדרים בנפח 5.0 ליטר בי-טורבו המספק 580 כ"ס בין 6,250 ל-6,700 סל"ד ומומנט מרבי של 66.3 קג"מ בין 1,500 ל-6,700 סל"ד. תיבת הילוכים אוטומטית בעלת שישה הילוכים. נתון התאוצה מ-0 ל-100 קמ"ש אורך 4.6 שניות ומהירות מרבית של 250 קמ"ש. צריכת הדלק המשולבת עומדת על 7.1 ק"מ לליטר. פליטת הפחמן דו-חמצני עומדת על 333.0 גרם לק"מ.
דור שני (שם קוד C6) > מידות

אורך הדור השני היה 4,923 מ"מ (סטיישן) ו-4,928 מ"מ (סדאן), רוחב הדור השני היה 1,889 מ"מ, גובה הדור השני היה 1,456 מ"מ (סדאן) ו-1,460 מ"מ (סטיישן), משקל הדור השני עמד על 2,025 ק"ג, בסיס הגלגלים בדור השני היה 2,846 מ"מ.
דור שלישי (שם קוד C7)

הדור השלישי יוצר בין השנים 2013 ל-2018. כשנתיים לאחר הפסקת הייצור של הדור השני חשפה אאודי ספורט ב-5 בדצמבר 2012 את הדור השלישי ל-RS6. בשונה מהדורות הקודמים הפעם אאודי יצרה את הדגם במרכב סטיישן (אוונט) בלבד ללא גרסת סדאן. העיצוב התבסס בעיקרו על הדור הרביעי של ה-A6 עם שינויים קלים.
הדור השלישי כלל מנוע בנזין V8 צילינדרים בנפח 4.0 ליטר טורבו המספק 560 כ"ס בין 5,700 ל-6,600 סל"ד ומומנט מרבי של 71.4 קג"מ בין 1,750 ל-5,500 סל"ד. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש אורך 3.9 שניות ומהירות מרבית מוגבלת אלקטרונית של 250 קמ"ש או עם חבילת דינמיק המהירות עולה ל-280 קמ"ש ועם חבילת דינמיק פלוס המהירות עולה ל-305 קמ"ש. צריכת הדלק המשולבת עומדת על 10.4 ק"מ לליטר. פליטת הפחמן דו-חמצני עומדת על 223.0 גרם לק"מ.
דור שלישי (שם קוד C7) > אאודי RS6 פלוס

ב-22 באוקטובר 2015 חשפה אאודי את גרסת הפלוס ל-RS6. זו כוללת מנוע בנזין V8 צילינדרים בנפח 4.0 ליטר טווין-טורבו המספק 605 כ"ס בין 6,100 ל-6,800 סל"ד ומומנט מרבי של 76.5 קג"מ בין 2,500 ל-5,500 סל"ד. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש אורך 3.7 שניות ומהירות מרבית של 305 קמ"ש. צריכת הדלק המשולבת עומדת על 10.4 ק"מ לליטר. פליטת הפחמן דו-חמצני עומדת על 223.0 גרם לק"מ.
דור שלישי (שם קוד C7) > מידות

אורך הדור השלישי היה 4,991 מ"מ, רוחב הדור השלישי היה 1,986 מ"מ, גובה הדור השלישי היה 1,461 מ"מ, משקל הדור השלישי עמד על 1,950 ק"ג, בסיס הגלגלים בדור השלישי עמד על 2,915 מ"מ.
דור רביעי (שם קוד C8)

הדור הרביעי והנוכחי נחשף ב-21 באוגוסט 2019. כמו בדור השלישי הדור הרביעי מיוצר במרכב סטיישן (אוונט) בלבד. בדור הרביעי שיווקה אאודי לראשונה את ה-RS6 באמריקה הצפונית וגם בישראל ה-RS6 שווקה לראשונה ב-15 בספטמבר 2020 עם מחיר של 1,023,000 שקל. העיצוב החיצוני והפנימי של הדור החדש נועז וספורטיבי יותר משאר הדורות הקודמים. ה-RS6 החדשה מצוידת במתלי אוויר אדפטיביים בכיול ספורטיבי המנמיכים את המרכב ב-20 מ"מ לעומת הגרסאות הרגילות של ה-A6 וב-10 מ"מ נוספים במהירויות של מעל ל-120 קמ"ש רוכשי הדגם יוכלו לשדרג את המתלים למתלי RS ספורט אקטיביים. ה-RS6 החדשה קיבלה מערכת היגוי אשר תוכננה במיוחד בכדי לספק משוב מדויק לנהג. על גלגל ההגה, ישנו כפתור RS Mode המאפשר מעבר מהיר מבין שני מצבי כיול לבחירת הנהג. מערכת ההנעה הכפולה בדגם מעבירה במצב הסטנדרטי 60% מהכוח לציר האחורי, בנוסף קיימת מערכת ניתוק צילינדרים במסייעת גם בצריכת הדלק בנסיעות רגילות על ידי ניתוק חצי מהצילינדרים.
הדור הנוכחי כולל מנוע בנזין V8 צילינדרים בנפח 4.0 ליטר טורבו המספק 600 כ"ס בין 6,000 ל-6,250 סל"ד ומומנט מרבי של 81.5 קג"מ בין 2,500 ל-4,500 סל"ד עם מערכת מיקרו-היברידית במתח 48 וואט המוסיפה עוד 16 כ"ס למנוע ומסייעת בצריכת הדלק. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש אורך 3.6 שניות ומהירות מרבית מוגבלת אלקטרונית של 250 קמ"ש או עם חבילת דינמיק המהירות עולה ל-280 קמ"ש ועם חבילת דינמיק פלוס המהירות עולה ל-305 קמ"ש. צריכת הדלק המשולבת עומדת על 11.7 ליטר לכל 100 ק"מ. פליטת הפחמן דו-חמצני עומדת על 265.0 גרם לק"מ.
דור רביעי (שם קוד C8) > חבילת "חצי יובל"

בדצמבר 2019 הציגה אאודי ספורט את חבילת "חצי יובל", בכדי לציין 25 שנה של אאודי RS, החבילה הזאת מציגה את הדגמים בצבע כחול כמו האאודי RS הראשונה, אאודי RS2 אוונט, וסמל של 25 שמוטבע על שטיחי הרצפה.
דור רביעי (שם קוד C8) > מידות

אורך הדור הרביעי עומד על 4,995 מ"מ, רוחב הדור הרביעי עומד על 1,951 מ"מ, גובה הדור הרביעי עומד על 1,460 מ"מ, משקל הדור הרביעי עומד על 2,150 ק"ג, בסיס הגלגלים בדור הרביעי עומד על 2,929 מ"מ.
ראו גם

אאודי RS5
אאודי RS7
הערות שוליים

↑  cartube, חדש בישראל: 2020 אודי RS6 אוונט ו-RS7 ספורטבק - מחיר החל מ-1.02 מיליון שקל, באתר cartube
↑  Audi RS6 (2002) Review 2022, Top Gear, ‏2019-08-21 (באנגלית)
↑  אאודי RS6 דור ראשון - נתוני מנוע, באתר carfolio
↑  אאודי RS6 דור ראשון - תיבת הילוכים, באתר carfolio
↑  אאודי RS6 דור ראשון - ביצועים, באתר carfolio
↑  צריכת הדלק המשולבת - אאודי RS6 דור ראשון, באתר carfolio
↑  פליטת CO2 - אאודי RS6 דור ראשון, באתר carfolio
↑  2004 - 2006 Audi RS 6 Plus - Images, Specifications and Information, Ultimatecarpage.com
↑  כבר לא הדלפה: אודי RS6 - אוטו, באתר www.auto.co.il
1 2  אאודי RS6 דור שלישי - נתוני מנוע, באתר carfolio
↑  אאודי RS6 דור שני - תיבת הילוכים, באתר carfolio
↑  אאודי RS6 דור שני - ביצועים
↑  אאודי RS6 דור שני - צריכת דלק משולבת, באתר carfolio
↑  אאודי RS6 דור שני - פליטת CO2, באתר carfolio
↑  מאת cartube, 2013 אודי RS6 החדשה – סטיישן מהגיהנום, באתר cartube
↑  אאודי RS6 דור שלישי - תיבת הילוכים, באתר carfolio
↑  אאודי RS6 דור שלישי - ביצועים, באתר carfolio
↑  אאודי RS6 דור שלישי - צריכת דלק, באתר carfolio
↑  אאודי RS6 דור שלישי - פליטת CO2, באתר carfolio
↑  cartube, תוספת כוח: אודי מציגה RS6 ו-RS7 פלוס, באתר cartube
↑  אאודי RS6 פלוס - נתוני מנוע, באתר carfolio
↑  אאודי RS6 פלוס - תיבת הילוכים, באתר carfolio
↑  אאודי RS6 פלוס - ביצועים, באתר carfolio
↑  אאודי RS6 פלוס - צריכת דלק, באתר carfolio
↑  אאודי RS6 פלוס - פליטת CO2, באתר carfolio
↑  2020 Audi RS6 Avant Is 'Darth Vader' And An 'Autobahn Killer', Motor1.com (באנגלית)
↑  Audi RS6 Avant Finally Arrives In America With 591 Horsepower, Motor1.com (באנגלית)
↑  אודי RS6 אוואנט ו-RS7 – החל מ-1,023,000 שקלים - אוטו, באתר www.auto.co.il
↑  Audi RS 6 Avant (2020): So scharf ist die Neuauflage, Motor1.com (בגרמנית)
↑  סטיישן על סטרואידים: אודי RS6 אוואנט עם 600 כ"ס - אוטו, באתר www.auto.co.il
↑  cartube, 2020 אודי RS6 החדשה נחשפת עם 600 סוסים, באתר cartube
↑  אודי חוגגת 25 שנות RS עם חבילת חצי יובל מיוחדת, באתר קארטיוב, ‏14 בדצמבר 2019
↑  חגיגת הכסף: אודי מציינת 25 שנה של ביצועי RS - אוטו, באתר www.auto.co.il
דור ראשון סדאן
דור ראשון גרסת ה-RS6 C5 פלוס
דור שני אוונט
דור שני סדאן
דור שלישי
דור שלישי
דור רביעי
דור רביעי - מבט אחורי
חבילת "חצי יובל"
איזופוס

| --- | --- |

פסל של איזופוס מהתקופה ההלניסטית (רומא)
 לידה:  620 לפנה״ס? Mesembria (Pontus), בולגריה 
 הוצאה להורג:  564 לפנה״ס? (בגיל 56 בערך) דלפי, יוון 
 שפות היצירה:  יוונית עתיקה 
 יצירות בולטות:  משלי איזופוס 
 
איזופוס, בציור מאת דייגו ולסקס (מוזיאון הפראדו, מדריד)
אַיְזוֹפּוֹס או אַיְסוֹפּוֹס (מיוונית: Αἴσωπος;‏ 620 לפנה"ס – 562 לפנה"ס) היה ממשיל מְשלים יווני.
הוא מוכר גם בגלל משלי איזופוס, אוסף של משלים המיוחס לו.
חייו

מקום היוולדו לא ידוע בוודאות; גרסאות שונות מציעות את פריגיה, אתונה, סרדיס, תראקיה או מקומות אחרים. בין היתר תואר כמוקיון בעל חטוטרת, מכוער, כבד פה, אך בעל שכל חריף וכישרון הלצה ושנינה.
כוהני דלפי הרגו את איזופוס משום שעלב בדבריו את האורקל שלהם, ששכן במשכן האלים והיה משיב לשאלות של האזרחים הפשוטים. איזופוס אמר שהאורקל מסייע לכוהנים להרוויח ממצוקותיהם של המאמינים הפשוטים. בתגובה הסתירו כוהני דלפי קערת זהב קדושה בין חפציו של איזופוס, האשימו אותו בגנבה, וכעונש זרקו אותו מראש צוק אל המים.
איזופוס הוזכר לראשונה בכתבי ההיסטוריון היווני הרודוטוס מן המאה ה-5 לפנה"ס, אך הרודוטוס אינו מציין את תכונותיו הגופניות (כיעור, חטוטרת וכדומה), ואלו התווספו לדמותו בתקופה מאוחרת בהרבה. הרודוטוס גם אינו מסביר את הסיבות להריגתו, וגם הסבר זה הופיע מאוחר יותר, אצל היסטוריונים רומאים.
משלי איזופוס

במשך דורות רבים נלמדו משלי איזופוס, אוסף משלים המיוחס לו. המשלים משתמשים בדמויות של אדם וחיה בצורה אלגורית. כמו האפוסים של הומרוס, גם משלי איזופוס עברו במשך שנים רבות מפה לאוזן, עד שבערך בשנת 300 לפנה"ס הם תועדו בכתב. בתקופה ההלניסטית נלמדו משליו בבתי הספר, ופילוסופים השתמשו בהם להבהרת טיעוניהם. אף חז"ל עשו בהם שימוש (למשל רבי יהושע בן חנניה במשל האריה והחסידה). משליו הם מקור למטבעות לשון רבים, כגון "ענבים חמוצים" (ראו השועל והענבים). משלי איזופוס תורגמו לשפות רבות.
מחברים רבים הלכו בעקבותיו של איזופוס, ובהם המשורר וממשיל המשלים הנודע ז'אן דה לה פונטן (1621–1695).
ממשלי איזופוס הידועים:
"הצב והארנב"
"הצרצר והנמלה"
"השועל והאריה"
"השועל והכרם"
"השועל והעורב"
"הילד שצעק זאב"
"עכבר העיר ועכבר הכפר"
"התרנגולת שהטילה ביצי זהב"
"השועל והחסידה"
"האריה והעכבר"
"האריה והחסידה"
"השועל והענבים"
"העורב והכד"
איגוד מוזיקת הקאנטרי

| --- | --- |

 תחום:  business and professional associations, unions 
 שפה רשמית:  אנגלית
 מדינה:  ארצות הברית
 מטה הארגון:  נאשוויל, טנסי
 חברים:  233
 מנכ"ל:  שרה טרהרן
 תקופת הפעילות:  1958–הווה (כ־66 שנים)
 www.cmaworld.com
 
איגוד מוזיקת הקאנטרי הוא איגוד שנוסד ב-1958 בנאשוויל טנסי וכולל 233 חברים. הוא היה הארגון הראשון שהוקם כדי לקדם סוגה מוזיקלית כלשהי, ומטרתו הייתה להנחות ולשפר את התפתחותה של מוזיקת קאנטרי ברחבי העולם; להדגים זאת כמדיום בר-קיימא למפרסמים, צרכנים ותקשורת; וכדי לספק מטרה אחידה לתעשיית מוזיקת הקאנטרי. בכל שנה בין ספטמבר לאוקטובר נערך מטעם האיגוד טקס פרסים דרכו רבים מאוהדי המוזיקה גילו מודעות לאיגוד.
טקס פרסי ה-CMA

בכל שנה מתקיים טקס מטעם האיגוד המכונה "טקס פרסי ה-CMA" ובו ניתנים פרסים לאמנים בתחום מוזיקת הקאנטרי. הטקס התקיים לראשונה ב-1967 ומאז ועד היום הוא משודר בטלוויזיה. הטקס נחשב לאחד מהטקסים הגדולים והפופולריים בסצנת הקאנטרי. בטקס מחולקים פרסים כמו "אמן השנה", "שיר השנה" ו"קליפ השנה". ההרכב ברוקס & דאן והזמר וינס גיל הם האמנים שזכו במרבית הפרסים בטקס. מירנדה למברט היא האישה שזכתה במרבית הפרסים בטקס. ג'ורג' סטרייט הוא האמן שהיה מועמד למרבית הפרסים בטקס, בעוד שמירנדה למברט היא האישה שהייתה מועמדת למרבית הפרסים בטקס.
אירועים משמעותיים נוספים > מופע חג המולד

בכל שנה מתקיים מטעם האיגוד מופע מיוחד ובו אמני קאנטרי מופיעים עם שירי חג מולד שונים. האירוע מוקלט מראש ומשודר בכל שנה על ידי רשת ABC.
אירועים משמעותיים נוספים > פסטיבל הקאנטרי

הפסטיבל מתקיים מטעם האיגוד והוא נחשב לאחד מהפסטיבלים הגדולים בעולם העוסקים במוזיקת קאנטרי. הפסטיבל מתקיים בכל שנה בנאשוויל, טנסי בקיץ. הפסטיבל זוכה להצלחה רבה ובכל שנה מגיעים אליו מאות אלפי אנשים. במהלך הפסטיבל מופיעים מאות של אמנים על 11 במות שונות ובנוסף ישנו גם יריד הנקרא "יריד X" ובו למשתתפים בפסטיבל יש הזדמנות להיפגש עם האמנים המופיעים פנים מול פנים.
בנוסף לכך, הפסטיבל גם מוקלט ומשודר בספיישל בן 3 שעות על ידי רשת ABC.
ראו גם

האקדמיה למוזיקת קאנטרי – ארגון נפרד מ-CMA
פרסי האקדמיה למוזיקת קאנטרי
CMT – ערוץ מוזיקת קאנטרי, בבעלות רשת המדיה Viacom